Diari Oficial de la Generalitat Valenciana


Sumari del DOGV 16, del 15-02-1980 (1980/801400)

DECRET pel qual es regulen les competències del Consell del País Valencià en matèria de Turisme en relació amb les funcions administratives respecte a l'Ordenació de l'Oferta Turistica i la seua Infraestructura i als Centres i Zones d'Interès Turistic Nacional, transferides de l'Administració de l'Estat per Reial Decret 299/1979, de 26 de gener.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1980/01/28/(2)/dof/vci/html**

### Dades del document

Número de DOGV
:   16

Data del DOGV
:   15-02-1980

Secció del DOGV
:   DISPOSICIONS GENERALS

Número del document
:   1980/801400


Data del document
:   28-01-1980

Organisme emissor
:   Presidència del Consell

Tipus de document
:   Decret

Decret pel qual es regulen les competències del Consell del país Valencià en matèria de Turisme en relació amb les funcions administratives respecte a l'Ordenació de l'Oferta Turística i la seua Infrastructura, i als Centres i Zones d'Interés Turístic Nacional, transferides de l'Administració de l'Estat per Reial Decret 299/1979 de 26 de gener.  
El Reial Decret 299/1979, de 26 de gener, va transferir al Consell del País Valencià competències de l'Administració Central de l'Estat en matèries relatives a l'Ordenació de l'oferta Turística, i als Centres i Zones d'Interès Turístic Nacional, competències que per al seu correcte exercici és necessari atribuir entre diferents Organs del Consell. Per això i a l'empar del que disposa l'article 10, apartat a), del seu Reglament de Règim Interior, i complint l'acord del Ple del Consell de 28 de gener de 1980,  
DISPOSE:  
CAPITOL I  
COMPETENCIES TRANSFERIDES  
Article Primer.- En matèria de l'Ordenació de l'Oferta Turística i la seua infraestructura són funcions del Consell del País Valencià, el qual les exercirà a traves dels seus corresponents òrgans en la forma establerta al capítol II d'aquest Decret.  
1. Pel que fa als territoris de preferent ús turístic:  
a) La incoació d'expedients per a la declaració de territoris de preferent ús turístic.  
b) La declaració de territoris de preferent ús turístic. Aquesta declaració s'ajustarà a les directrius bàsiques i normes d'ordenació de l'oferta turística i la seua infraestructura que dicte el Ministeri de Comerç i Turisme.  
c) La concessió de les autoritzacions a què fa referència l'article 2 del Decret 2.482/1974, de 9 d'agost, als territoris que hagen estat declarats de preferent ús turístic.  
2. Pel que fa a les zones d'infraestructura insuficient:  
a) La incoació d'expedients per a la declaració de zones d'infraestructura insuficient.  
b) La declaració, vists els dictàmens tècnics pertinents, de "zones d'infraestructura insuficient", aquelles àrees, localitats o termes que per insuficiència de la seua infraestructura no permetan un augment de la seua capacitat d'allotjament.  
Article segon.- En matèria de Centres i Zones d'Interès Turístic Nacional són funcions del Consell del País Valencià, el qual les exercirà a través dels seus corresponents òrgans en la forma establerta al capítol III d'aquest Decret:  
1. La incoació dels expedients per a la declaració d'Interès Turístic Nacional de Centres i Zones, d'ofici o a instància de persona interessada i, en tot cas, de la Secretaria d'Estat de Turisme, tot remetent els expedients a aquesta darrera per al seu tràmit d'elevació al Consell de Ministres.  
2. L'elaboració dels Plans de Promoció Turística de les Zones, en tots els casos, tot remetent-los a la Secretaria d'Estat de Turisme per al seu tràmit d'elevació al Consell de Ministres.  
3. La tramitació de les sol·licituds per a l'obtenció dels beneficis per a l'execució de projectes d'obres i serveis als Centres i Zones, tot remetent-los a la Secretaria d'Estat de Turisme per al seu tràmit d'elevació al Consell de Ministres.  
4. L'aprovació dels Plans de Promoció Turística dels Centres.  
5. L'elaboració dels Plans de Promoció Turística dels Centres quan el procediment s'inicie o es continue d'ofici.  
6. La tramitació i resolució dels expedients relatius a concessions, autoritzacions o llicències sol·licitades per a obres, construccions, instal·lacions, serveis o activitats per motius o per a fins turístics, dins dels respectius Centres i Zones.  
7. La informació amb caràcter previ de totes les sol·licituds que rebran els òrgans competents de l'Administració Local o Provincial pel que fa a les autoritzacions o llicències per a obres, construccions, instal·lacions, serveis o activitats per motiu o per a fins no turístics dins dels respectius Centres i Zones.  
8. L'exercici de la funció genèrica de fiscalització i sanció relativa al compliment dels plans base de la declaració d'Interès Turístic Nacional, sens perjudici de les competències específiques que per raó de la matèria corresponen a cadascun dels Departaments interessats.  
9. La sol·licitud a la Secretaria d'Estat de Turisme per tal que recapte del Ministeri d'Obres Públiques i Urbanisme l'adquisició de terrenys i la gestió urbanitzadora amb els fins establerts a l'article 27, paràgraf dos, de la Llei 197/1963, sobre Centres i Zones d'Interès Turístic Nacional.  
10. La informació en tots els projectes d'utilització dels monuments històrics i artístics regulats per les Lleis de 13 de maig de 1933 i de 22 de desembre de 1955, sobre la seua repercussió en els interessos turístics.  
11. L'emissió d'informe en els expedients que es tramiten sobre aprofitament de béns de domini de l'Estat, Província o Municipi, els quals es troben dins dels respectius Centres i Zones.  
12. La resolució dels expedients sobre aprofitament de béns de domini provincial i municipal, dins d'un Centre o Zona declarats d'Interès Turístic Nacional.  
13. La imposició de multes en quantia de fins un milió de pessetes, en els casos d'incompliment de normes i directrius dels plans base de la declaració d'Interès Turístic Nacional.  
14. La creació del càrrec de Comissari de Zona.  
CAPITOL II   
ORDENACIO DE L'OFERTA TURISTICA   
I LA SEUA INFRAESTRUCTURA  
Secció primera.- Dels territoris   
de preferent ús turístic  
Article tercer.- Són territoris de preferent ús turístic del País Valencià, segons el que disposa el Decret 1.077/1977, de 28 de març, els termes municipals, en la seua integritat, d'Alacant, Benidorm, Campello, Benicàssim i Gandia.  
Article quart.- El Consell de Ministres, a proposta del Consell del País Valencià, i oïda la Secretaria d'Estat de Turisme., podrà determinar uns altres territoris de preferent us turístic, en els quals han d'exercir-se les competències enunciades a l'article dos del Decret 2.482/1974, de 9 d'agost.  
Article cinqué.- En aquelles demarcacions territorials municipals en les quals es donen qualificades circumstàncies que demanen una vigorosa acció ordenadora o promocional de caràcter turístic, la Conselleria de Turisme del Consell del País Valencià iniciarà d'ofici, en tràmit d'urgència, els procediments per a la declaració amb subjecció a la Llei 197/1963, de 28 de desembre, sobre Centres i Zones d'Interès Turístic Nacional.  
Article sisé.- 1. En els citats termes municipals es requereix l'autorització de la Conselleria de Turisme per a les construccions de nova planta o d'ampliació i millora de les existents, que siguen destinades al negoci o exercici mercantil de les Empreses Turístiques a què fan referència els articles dos i tres de l'Estatut Ordenador aprovat per Decret 231/1965, de 14 de gener, o a les Activitats Turístiques Privades esportives compreses a l'article 1.3 del citat Decret.  
2. S'entén per ampliació tota substitució, variació o addició que determine un augment de capacitat. Es considerarà millora tot canvi que tinga per objecte variar fonamentalment les espècies o qualitat dels serveis o l'aspecte exterior de la construcció.  
3. Es subjecten també al que estableix aquest Decret els canvis d'Us de les construccions existents, sense modificació d'aquestes quan el nou ús en siga un dels descrits al paràgraf 1 d'aquest article.  
4. L'autorització a què fan referència els paràgrafs anteriors es considerarà sens perjudici del sotmetiment. de cada cas a les altres disposicions legals, genèriques o específiques, que ho siguen d'aplicació i de les competències d'altres òrgans de l'Administració Central i Local reconeguts en aquestes, en especial les Lleis de Règim del Sòl y Ordenació Urbana, Règim Local, Costes, Monts, Defensa del Patrimoni Artístic Nacional, i Carreteres. A aquests efectes la Conselleria de Turisme procedirà d'acord amb el que disposa l'article 39 i concordants de la Llei de Procediment Administratiu.  
5. Estan exclosos de l'àmbit del present Decret els ports esportius, regulats per la Llei 55/1969, de 26 d'abril, així com els telefèrics, quant al que disposa la Llei 4/1964, de 29 d'abril.  
Article seté.- Rebuda la instància en sol·licitud d'autorització per a construccions, amb els documents a què en ella es refereixen i adjunten, d'acord amb el que disposa l'article 3 de l'Ordre de 24 d'octubre de 1977, pels Serveis Territorials de la Conselleria de Turisme o, quan s'escaiga, per aquesta, es tramitarà el corresponent expedient d'autorització, en el curs del qual podrà exigir-se o practicar-se quantes comprovacions s'estimen pertinents. Així mateix es requeriran els informes i autoritzacions a què fa referència el paràgraf 3.er de l'article 2 del Reial Decret 1.077/1977, de 28 de març, en els termes prevists a l'article 39 i concordants de la Llei de Procediment Administratiu.  
Article vuité.- Correspon la tramitació i resolució del corresponent expedient:  
a) Als Serveis Territorials de la Conselleria de Turisme competents per raó de lloc, quan el valor de la construcció siga inferior a cinquanta milions de pessetes.  
b) A la Conselleria de Turisme, quan el dit valor siga igual o superior a cinquanta milions de pessetes.  
Article nové.- Els expedients d'autorització que hagen de ser resolts per la Conselleria de Turisme ho seran en virtut de proposta de la Direcció General de Promoció i Ordenació del Turisme de la Conselleria de Turisme, previ informe preceptiu dels serveis territorials respectius.  
Article deu.- Enllestit l'expedient d'autorització, els òrgans competents, de conformitat amb el que estableix l'article vuité, dictaran la resolució que hi procedesca.  
Article onze.- Els Serveis Territorials de la Conselleria de Turisme són els òrgans competents per a comprovar la deguda adequació de les obres realitzades amb les condicions de l'autorització, així com el compliment dels plans i, quan s'escaiga, de les pròrrogues acordades per a l'execució d'aquestes.  
Article dotze.- Als expedients que s'intruesquen per a la caducitat de les autoritzacions, els Serveis Territorials de la Conselleria de Turisme corresponents donaran audiència, pel termini d'un mes, a l'interessat, que podran proposar la prova que estime convenient al seu dret. Si resulta acreditada la concurrència d'alguns dels supòsits de l'article 16 de l'Ordre de 24 d'octubre de 1977, podran els serveis citats o la Conselleria de Turisme, segons que haja atorgat l'autorització, declarar en la resolució la caducitat d'aquesta, o que s'instruesca expedient sancionador. Les resolucions de caducitat seran comunicades als Organismes esmentats a l'article 10 de l'Ordre citada.  
Article tretze.- La clausura d'una construcció declarada clandestina en virtut del que disposa l'article 4.rt del Reial Decret 1.077/1977, de 28 de març, així com la imposició de les altres sancions pertinents, s'atendran al que disposa l'article 18.e, números 7 i 8, del Reial Decret 299/1979, de 26 de gener, sobre transferència de competències, en relació amb el que disposa el Decret 231/1965, de 14 de gener, Decret de 4 d'agost de 1952 i les OO.MM. de 22 d'octubre de 1952 i 29 de novembre de 1956.  
Secció segona.- De les Zones d'infraestructura insuficient  
Article catorze.- La Conselleria de Turisme, vists els dictàmens tècnics pertinents, podrà, prèvia instrucció de l'expedient corresponent, declarar "zones d'infraestructura insuficients" aquelles àrees, localitats o termes que per insuficiència de la seua infraestructura no permetan un augment de la seua capacitat d'allotjament. La declaració de "zona d'infraestructura insuficient" durà implícita la prohibició d'instal·lar-hi nous allotjaments turístics llevat que s'hi esmenen les deficiències que motivaren aquella declaració.  
Article quinze.- Sens Perjudici de la responsabilitat penal o civil en què es pogués incórrer, les infraccions que es cometan contra el que preceptua l'article anterior donaran lloc a la corresponent responsabilitat administrativa, la qual es farà efectiva mitjançant la imposició d'una o diverses de les sancions previstes a l'article 18, números set i vuit, del Reial Decret 299/1979, de 26 de gener, sobre transferència de competències, en relació amb el que disposa el Decret 231/1965, de 14 de gener, Decret 4 d'agost de 1952 i les OO.MM. de 22 d'octubre de 1952 i 29 de novembre de 1956.  
CAPITOL III   
CENTRES I ZONES D'INTERES   
TURÍSTIC NACIONAL  
Secció primera. - Del procediment per a la declaració de Centres i Zones d'Interès Turístic Nacional  
Article setze.- 1. El procediment per a declarar un Centre o Zona d'Interès Turístic Nacional serà iniciat sempre per la Conselleria de Turisme d'ofici o a instància de persona interessada, i, en tot cas, de la Secretaria d'Estat de Turisme.  
2. Quan el procediment s'inicie d'ofici, l'acord d'iniciació serà dictat per la Conselleria de Turisme, la qual podrà recaptar dels Organismes o Entitats Públiques o Privades els informes que hi siguen necessaris.  
3. Quan el procediment s'inicie per pròpia decisió l'acord de la Conselleria de Turisme podrà adoptar-se a proposta de la Direcció General de Promoció i Ordenació del Turisme.  
Article disset.- 1. Les sol·licituds de persones interessades en la iniciació del procediment seran dirigides a la Conselleria de Turisme i presentades per duplicat als Serveis Territorials en la província dels quals estiga situada l'àrea, o en cas que efecte dues o mes províncies en la d'aquella en qui radique la major superfície d'aquella.  
2. Els Serveis Territorials de la Conselleria elevaran les sol·licituds a la Conselleria de Turisme dins del termini de cine dies de la seua presentació, tot emetent el seu informe per duplicat, amb les suggerències i consideracions que considere oportunes.  
3. Les sol·licituds hauran de comprendre i ser acompanyades, quan s'escaiga, d'exemplars duplicats de les declaracions i documents enumerats a l'article 25 del Decret 4.297/1964, de 23 de desembre.  
Article divuit.- 1. Una vegada adoptat l'acord d'iniciació de l'expedient de declaració de Centre o Zona d'Interès Turístic Nacional, la Conselleria de Turisme podrà, prèvia consulta, interessar de la Conselleria d'Obres Públiques i Urbanisme i aquesta acordarà l'aprovació de normes subsidiàries o complementàries del planejament o de restricció o suspensió d'edificacions al Centre o Zona, l'interès del qual es pretén declarar d'acord amb el que estableix la Llei de Règim del Sòl i Ordenació Urbana.  
2. A tal efecte, la Conselleria de Turisme acompanyarà a la proposta que en aquest cas adrece a la d'Obres Públiques i Urbanisme, una exposició raonada de les causes que l'impulsen a sol·licitar la restricció o suspensió de les edificacions al Centre o Zona de què es tracte.  
Article dinou.- 1. Durant el període d'informació pública de l'expedient o de la part d'aquest que s'acorda, segons disposa l'article 87.2 de la Llei de Procediment Administratiu, es posarà de manifest a la Conselleria de Turisme i als Serveis Territorials que corresponga, a fi que quantes persones hi estiguen interessades o puguen resultar afectades per la declaració puguen examinar-lo i verificar quantes peticions, propostes i suggerències hi tinguen per convenients.  
2. A tal objecte la Conselleria de Turisme remetrà als Serveis Territorials que procedesca, còpia íntegra de l'expedient.  
Article vint.- En el mateix termini, comptador a partir de la publicació al Butlletí Oficial del Consell de l'anunci d obertura de la informació pública, elevaran informe a la Conselleria de Turisme en relació al projectat Centre o Zona, i dins del seu àmbit de competència, les Autoritats i Organismes enumerats a l'article 32.1 del Decret 4.297/1964.  
Article vint-i-un.- 1. Una vegada acomplert el tràmit d'informació pública previst als articles anteriors i examinats per la Conselleria de Turisme el resultat d'aquest, així com els informes que sobre el projectat Centre o Zona s'hagen rebut, podrà acordar que s'arxive l'expedient sense más tràmit, o que es continue el procediment.  
2. L'adopció de l'acord correspondrà a la Conselleria de Turisme, mitjançant resolució motivada que haurà de notificar-se, en tot cas, al promotor de l'expedient si l'hi hagués i als Departaments o Organismes que hi hagen informat. Contra tal acord podrà el promotor interposar recurs d'alçada davant el Ple del Consell.  
Article vint-i-dos.- Les normes establertes en aquest capítol es complementen amb el que disposa el títol II, capítol I, del Decret 4.297/1964.  
Secció segona.- Dels Plans de Promoció Turística i dels Plans de Promoció Urbana dels Centres d'Interès . Turístic Nacional  
Article vint-i-tres.- 1. L'aprovació i, quan s'escaiga, l'elaboració del Pla de Promoció Turística, d'un Centre es realitzarà d'acord amb el que disposa el títol II, capítol segon, secció primera, del Decret 4.297/1964.  
2. Les funcions atribuïdes a la Subsecretaria de Turisme i a la Direcció General de Promoció del Turisme per la dita disposició seran exercides per la Conselleria de Turisme i la Direcció General de Promoció i Ordenació del Turisme del País Valencià.  
Article vint-i-quatre.- 1. La redacció del Pla d'Ordenació Urbana d'un Centre es realitzarà d'acord amb el que disposa el títol II, capítol dos, secció segona, del Decret 4.297/1964.  
2. Les funcions atribuïdes a la Subsecretaria de Turisme per la dita disposició seran exercides per la Conselleria de Turisme.  
Secció tercera.- Dels Plans de Promoció Turística i dels Plans d'Ordenació Urbana de les Zones d'Interès Turístic Nacional  
Article vint-i-cinc.- 1. L'elaboració del Pla de Promoció Turística d'una Zona es realitzarà d'acord amb el que disposa el títol II, capítol tercer, secció primera, del Decret 4.297/1964.  
2. Les funcions atribuïdes a la Subsecretaria de Turisme i a la Direcció General de Promoció del Turisme per la citada Disposició seran exercides per la Conselleria de Turisme i la Direcció General d'Ordenació i Promoció del Turisme del Consell del País Valencià.  
Article vint-i-sis.- 1. L'elaboració dels Plans d'Ordenació Territorial i Urbana d'una Zona es realitzarà d'acord amb el que disposa el títol II, capítol tres, secció segona, del Decret 4.297/1964.  
2. Les funcions atribuïdes al Ministeri d'Informació i Turisme per la citada disposició seran exercides per la Conselleria de Turisme.  
Secció quarta.- Dels beneficis de la declaració d'Interès Turístic Nacional i del Procediment per a la seua obtenció  
Article vint-i-set.- 1. La declaració d'un Centre o Zona d'Interès Turístic Nacional podrà dur aparellada els beneficis prevists al títol IV, capítol primer, del Decret 4.297/1964.  
2. Les sol·licituds per a l'obtenció dels beneficis per a l'execució de projectes d'obres i serveis als Centres i Zones s'ajustaran al que disposa el títol IV, capítol segon, del Decret 4.297/1964.  
3. Les funcions atribuïdes al Comissari de la Zona seran exercides pels Comissaris i els Serveis Territorials de la Conselleria de Turisme.  
4. Les sol·licituds seran remeses a la Secretaria d'Estat de Turisme per al seu tràmit d'elevació al Consell de Ministres.  
Secció cinquena.- Del procediment per a atorgar concessions, autoritzacions i llicències per motius o per a fins turístics dins dels respectius Centres i Zones  
Article vint-i-vuit.- 1. La tramitació i resolució dels expedients corresponents s'ajustaran al que disposa el títol III, capítol dos, del Decret 4.297/1964.  
2. Les funcions atribuïdes al Subsecretari de Turisme i al Secretari Provincial del M. I. T. per la citada disposició seran exercides pel Conseller i el Cap dels Serveis Territorials de la Conselleria de Turisme.  
Secció sisena.- Del procediment per a atorgar concessions, autoritzacions i llicències per motius i per a fins no turístics dins dels respectius Centres i Zones  
Article vint-i-nou.- 1. Les sol·licituds corresponents s'ajustaran al que disposa el títol tres, capítol, tres del Decret 4.297/1964.  
2. Totes les sol·licituds rebudes pels Organismes competents de L'Administració Local o Provincial seran prèviament informats pel Comissari, quan es tracte de Zones o de Centres en una Zona, o pel Cap del Servei Territorial quan es tracte de Centres no enquadrats en una Zona.  
Secció setena.- De la fiscalització i inspecció del compliment dels Plans Base de la declaració d'Interès Turístic Nacional  
Article trenta.- 1. La funció genèrica de fiscalització i inspecció regulada al títol V, capital I, del Decret 4.297/1964, relativa al compliment dels Plans Base de la declaració d'interés turístic nacional, sens perjudici de les competències específiques que per raó de la matèria corresponen a cada un dels departaments interessats, serà exercida pel Comissari, quan es tracte de Zona o Centres de Zona, i pels Caps dels Serveis Territorials de la Conselleria de Turisme, quan es tracte de Centres aïllats, els quals gaudiran de les atribucions assenyalades a l'article 93 de la disposició citada.  
2. Les Corporacions Locals podran fiscalitzar i vigilar el compliment i execució dels plans, i donaran compte al Comissari de la Zona o, quan s'escaiga, als Serveis Territorials, de les infraccions que hi observassen per a la corresponent sanció, essent part a l'expedient que s'instruesca la Corporació Local, a la qual haurà de donar-se coneixement de la resolució que hi recaiga. Les Corporacions Locals gaudiran a més de la facultat a què fa referència l'apartat a) de l'article 93 de la disposició citada.  
Secció vuitena.- De l'adquisició de terrenys i de la gerència d'urbanització per Ministeri d'Obres Públiques i Urbanisme.  
Article trenta-u.- Correspon a la Conselleria de Turisme instar de la Secretaria d'Estat de Turisme perquè recapte del Ministeri d'Obres Públiques i Urbanisme l'adquisició de terrenys i la gestió urbanitzadora amb els fins establerts a l'article 27, paràgraf dos, de la Llei 197/1963.  
Secció novena.- Dels projectes d'utilització dels Monuments Històrico- Artístics  
Article trenta-dos.- Correspon a la Conselleria de Turisme informar de tots els projectes d'utilització dels Monuments Històrico- Artístics, regulats per les Lleis de 13 de maig de 1933 i 22 de desembre de 1955, sobre la seua repercussió en els interessos turístics.  
Secció desena.- De l'aprofitament dels béns de domini de l'Estat, província i municipi  
Article trenta-tres.- Corres on a la Conselleria de Turisme emetre informe en els expedients que es tramiten sobre aprofitament de béns de domini de l'Estat, Província o Municipi, que es troben dins dels respectius Centres i Zones.  
Article trenta-quatre.--Correspon a la Conselleria de Turisme, previ informe de la Direcció General d'Ordenació i Promoció del Turisme, resoldre els expedients sobre aprofitament de béns de domini provincial i municipal, dins d'un Centre o Zona declarats d'Interès Turístic Nacional.  
Secció onzena.- De les infraccions  
Article trenta-cinc.- 1. Es consideraran infringides les normes i directrius contingudes als Plans Base de la declaració d'Interès Turístic Nacional quan en les obres, instal·lacions, serveis i activitats desenvolupades a l'empar o com conseqüència dels citats plans concorregués algun dels supòsits enumerats al títol V, capítol II, secció primera, del Decret 4.297/1964.  
2. Quan la realització defectuosa hi fos corregible, l'infractor efectuarà a la seua costa les rectificacions oportunes, per a la qual cosa el Comissari de Zona o, quan s'escaiga, el Cap del Servei Territorial de la Conselleria de Turisme li assenyalarà un termini prudencial, dins del qual haurà de dur a efecte inexcusablement les rectificacions ordenades, i incorrerà en altre cas en les sancions que corresponguen per raó d'incompliment.  
3. La sanció sols podrà imposar-se per realització defectuosa en cas de, dol.  
Article trenta-sis.- 1. Si els defectes no fossen corregibles, o s'hagués produït una desviació de fins, s'aplicaran les sancions previstes a l'article 98 del Decret 4.297/1964.  
2. El Consell del País Valencià podrà imposar multes dins dels límits següents:  
a) Fins 250.000 pessetes per la Direcció General d'Ordenació i Promoció del Turisme.  
b) Fins 1.000.000 de pessetes per la Conselleria de Turisme.  
3. Es considerarà d'efecte no corregible, entre d'altres, aquell la correcció del qual pogués implicar greu perjudici per als fins turístics del pla.  
4. Per a la imposició de la sanció, es tindrà en compte la conducta culposa o dolosa de l'infractor, la seua intervenció en el fet i la naturalesa o importància d'aquest en relació amb els fins del Pla.  
5. Les sancions s'imposaran en tot cas al titular o titulars de les obres.  
6. Per a la imposició de les sancions s'observarà el que disposa l'article 133 de la Llei de Procediment Administratiu.  
Secció dotzena.- De la creació del càrrec de Comissari de Zona  
Article trenta-set.- La Conselleria de Turisme podrà nomenar Comissaris de Zona que s'ajustaran al que estableix el títol I, article 14, del Decret 4.297/1964.  
DISPOSICIONS FINALS  
1. En tot allò relatiu a les matèries contingudes en aquest Decret, no tractat específicament en el seu articulat, serà d'aplicació el que disposen els Decrets 3.787/1970, de 19 de desembre; 2.206/1972, de 18 d'agost; 2.482/1974, de 9 d'agost; 1.077/1977, de 28 de març; Ordre de 24 d'octubre 1977; Llei 197/1963, de 28 de desembre, i Decret 4.297/1964, de 23 de desembre.  
2. El present Decret, que es publicarà al Butlletí Oficial del Consell i al Boletín Oficial del Estado, entrarà en vigor el dia de la seua publicació al primer dels esmentats Butlletins.  
València, a 28 de gener de 1980.  
El President del Consell,  
(en funcions)   
ENRIC MONSONIS DOMINGO


Còpia Permalink ELI